Уральскі мост

Уральскі мост — аўтадарожны рамны мост цераз раку Смаленку ў Васілеастроўскім раёне Санкт-Пецярбурга, злучае Васільеўскі востраў і востраў Дзекабрыстаў. Злучае 8-ю і 9-ю лініі Васільеўскага вострава з Уральскай вуліцай.

Ніжэй па цячэнні знаходзіцца Смаленскі мост.

Бліжэйшая станцыя метрапалітэна — «Васілеастроўская».
З 1829 года мост называўся Вінным, бо паблізу яго знаходзіўся Вінны гарадок: акружаная равамі тэрыторыя, дзе размяшчаліся казённыя склады віна і пянькі. Таксама існуе версія, што вінным гарадком у XVIII стагоддзі называўся астрог, дзе ўтрымліваліся «па вінам сваім» асуджаныя. Сучасная назва вядомая з пачатку XX стагоддзя і дадзена па найменні Уральскай вуліцы.

Катэгорыя:Масты цераз Смаленку
Катэгорыя:Жалезабетонныя масты